ტომატინა
ტომატინა — ფესტივალი, რომელიც ტარდება აგვისტოში, პომიდვრის სეზონზე, ვალენსიის ახლომდებარე ქალაქი ბუნიოლში. სხვადასახვა ქალაქიდან ჩამოსული 20000-ზე მეტი სტუმარი და ადგილობრივი მცხოვრებნი მთავარ ქუჩაზე იკრიბებიან და ერთმანეთს პომიდვრებს ესვრიან. დღესასწაული ერთკვირიანია, ბრძოლა კი ხანმოკლე — მხოლოდ ერთ საათს გრძელდება, მაგრამ ამ ხნის განმავლობაში ქუჩაში პომიდვრის მთელი გორა დგება.